text: ортағасырлық қалашық орны. түркістан облысы отырар ауданы шәуілдір ауылынан батысқа қарай 10 км жерде. 1966 жыылы хорезм экспедиция отряды (жетекшісі с.п. толстов), 1970 жылы отырар археологиялық экспедициясы (жетекшісі к.ақышев) зерттеген. қазіргі орны трапеция пішіндес тік қабырғалы төбешік. биіктігі 4,5 м. астыңғы бөлігінің немесе табанының аумағы 130х80 м, алаң ауммағы 100х60 м. оған қарай ені 100 метр, ұзындығы 200 метрдей таға тәріздес рабад жалғасады. зерттеу барысында құмыра, тостаған, саптаяқ, тағыда басқа ыдыс сынықтары табылған. олар жасалу технологиясы бойынша осы төңіректегі қостөбе, пұшықмардан секілді қалашықтардан алынған материалдарға өте ұқсас. ғалымдардың пайымдауынша, мәслихаттөбені халық 7-8 ғасырларда мекендеген. олар егін егіп, мал өсірумен айналысқан.